# Friedrich Amelung

Friedrich Ludwig von Balthasar Amelung, en letó: Fridrihs Amelungs (nascut el 23 de març de 1842 a Katharina (Meleski), a Livònia, llavors a l'Imperi Rus, actualment a Estònia, i mort el 22 de març de 1909 a Riga, Letònia), fou un industrial, jugador i compositor d'escacs, i escriptor alemany del bàltic.

## Biografia

Amelung provenia d'una família d'industrials, que es va traslladar a les darreries del segle xviii a la província de Livònia, actualment a Estònia. Després de graduar-se a l'escola secundària de Dorpat (Tartu), va estudiar Filosofia i Química des de 1862 fins a 1864 a la Universitat de Dorpat. Després va viure a diverses ciutats del Bàltic. El 1902, es va traslladar a Riga. Es va dedicar a diverses branques dels escacs, i també a estudiar la història del Bàltic

### Activitats en l'àmbit dels escacs

Amelung va continuar una sòlida tradició familiar en l'àmbit dels escacs; va fer de compositor d'escacs i va publicar uns 230 estudis de final. En els seus freqüents viatges a Berlín, va tenir oportunitat de jugar contra els millors mestres alemanys del moment. Entre 1860 i 1877 va jugar amb cert èxit contra Adolf Anderssen, Gustav Neumann, Carl Mayet i Emil Schallopp. El 1877 va guanyar un matx contra Andreas Ascharin per 5 a 4 (4, -3, =2), però perdé contra Emanuel Schiffers per 4 a 8 (2, -6, =4). Amelung és considerat també com el primer historiador en l'àmbit dels escacs al Bàltic. Fins a 1901 fou el primer secretari de la Federació d'Escacs del Bàltic.

## Publicacions

* Baltische Culturstudien aus den vier Jahrhunderten der Ordenszeit (1184-1561), Dorpat 1884 (Nachdruck: Hannover 1971) ISBN 3-7777-0944-1
* Baltischer kulturhistorischer Bilder-Atlas, Dorpat 1886-1887
* Baltische Schachblätter, 8 Hefte (1889-1891; 1893; 1898; 1900-1901), Reprintausgabe, Publishing House Moravian Chess, Olomouc o.J. [2001]
* „Das Endspiel von Thurm gegen Springer“, a: Deutsche Schachzeitung, 1900 (55), S. 1-5, 37-41, 101-105, 134-138, 198-202, 261-266.
* „Das Endspiel von Thurm und Springer gegen die Dame“, in: Deutsche Schachzeitung, 1901 (56), S. 193-197, 225-229.
* „Die Endspiele mit Qualitätsvortheil, insbesondere das Endspiel von Thurm und Läufer gegen Läufer und Springer“, a: Deutsche Schachzeitung, 1902 (57), S. 265-268, 297-300, 330-332.
* „Zum Endspiel der Dame gegen Läufer und Springer“, a: Deutsches Wochenschach, 1903, S. 384
* (Amb Arthur Gehlert) „Der älteste Londoner Schachzirkel in der St. Marinstraße“, a: Deutsches Wochenschach, 1904, S. 29

## Notes i referències

* ↑ «Dades biogràfiques de compositors d'escacs». franziska-iseli.ch. Arxivat de l'original el 2013-01-01. [Consulta: 8 novembre 2012].
* ↑ Johann Berger: Schach-Jahrbuch für 1899/1900, Veit & Comp., Leipzig 1899, S. 96 („Katharina bei Dorpat“)
* ↑ «Nota biogràfica de Friedrich Amelung» (en anglès). Chessgames.com. [Consulta: 8 novembre 2012].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ Anatoli Kàrpov u. a.: Schach − enzyklopädisches Wörterbuch, Sowjetskaja enzyklopedija, Moscou 1990, S. 16 und 319 (rus). ISBN 5-85270-005-3

## Enllaços externs

* «Bibliografia relacionada amb Friedrich Amelung» (en alemany). Al catàleg de la Biblioteca Nacional d'Alemanya.
* Stiller, Lewis. «Multilinear Algebra and Chess Endgames» (en anglès). Games of No Chance, 29 (1996), p. 151-192 (contríbució d'Amelung a l'anàlisi de finals).